SOBRE EL HIATO 
939 
57 El rey su defendedor 
Chico le tienen agar, 
Non tienen rey nin sennor 
Que los pueda anparar. 
58 Castellanos tienen tierras 
En que derecho avemos, 
For matanzas e por guerras 
A Navarra las tornemos.n 
59 En aquesto acordaron 
Navarros e su conpanna, 
Con muy gran poder entraron 
Por tierras de la montanna. 
60 Menazando Castellanos 
Que todos serian muertos, 
Sopieronlos lepuscanos, 
E tomaronse los puertos. 
61 Contra los de la montanna 
Todos fueron ayuntados, 
Assaz poca de conpanna 
E todos apeonados. 
62 Dios les dio aquel dia 
Grant seso e grant saber 
De una nueva maestria 
Que luego fueron fazer. 
63 Las calderas que tenian 
Con sogas las bien ataron, 
De piedras las bien enchian 
E del monte las echaron. 
64 Por donde una ladera 
Yva bien commo varones, 
Dieron en la delantera 
Do estaban los pendones. 
